Държавен вестник, бр. 40, 2020 г., стр. 71

БРОЙ  40	
Д Ъ Р Ж А В Е Н  В Е С Т Н И К 	
СТР.  71  
3. В ал. 5 пред думите „идентифицираща 
информация“ се добавя „своевременно на 
доставчика от последна инстанция“.
4. Създават се ал. 6, 7, 8 и 9:
„(6) Независимият преносен оператор, 
съответно операторът на електроразпредели­
телната мрежа, при техническа възможност 
предоставя на доставчика от последна ин­
станция освен информация по чл. 94, ал. 2 
и 4 и достъп до данни от всички средства за 
търговско измерване на електрическа енергия 
на обекти на търговски участници, които 
принадлежат към балансиращата му група.
(7) При подаване на заявление за смяна 
на собственик или ползвател на обект на 
клиент на доставчик от последната инстанция 
новият собственик или ползвател следва да 
е сключил договорите по чл. 11, т. 1, 2, 4, 10 
или договорите по чл. 11, т. 3, 4, 10.
(8) Заявлението се подава чрез доставчи­
ка от последна инстанция до независимия 
преносен оператор, съответно оператора на 
електроразпределителната мрежа, който ре­
гистрира смяната на собственика или полз­
вателя, като обектът остава при доставчика 
от последна инстанция.
(9) В случай че новият собственик или 
ползвател на обект сключва договор с друг 
доставчик, операторът на електропреносната/
електроразпределителната мрежа регистрира 
смяната на доставчика при липса на мотиви­
рано възражение от доставчика от последна 
инстанция за наличие на задължения за 
обекта, включително и за задължения на 
предходния собственик или ползвател.“
§ 61. Заглавието на раздел IIIa от глава 
осма се изменя така:
„Стандартизирани товарови профили. Ред 
и условия за смяна на доставчик на елек­
трическа енергия на клиенти, с обекти, за 
които се прилагат стандартизирани товарови 
профили.“
§ 62. В чл. 104а думата „почасово“ се за­
личава, а в края на изречението се добавя 
„за всеки период на сетълмент, включително 
и реда и условията за смяна на доставчик 
на електрическа енергия на такива клиенти 
в случаите по чл. 99, ал. 1, т. 1, 2, 4 и 6“.
§ 63. В чл. 104б, ал. 3, изречение първо 
думата „почасови“ се заличава, след думата 
„коефициенти“ се добавя „за всеки интервал 
на доставка“, а в изречение второ думите 
„Почасовите коефициенти“ се заменят с „Ко­
ефициентите за всеки интервал на доставка“.
§ 64. В чл. 104в се правят следните изме­
нения и допълнения:
1. В ал. 2 след думата „клиенти“ се до­
бавя „чиито обекти са със стандартизиран 
товаров профил“.
2. Създава се ал. 4:
„(4) При необходимост от промяна на 
предназначението на обекта или характера 
на потребление на електрическа енергия в 
обекта клиентът уведомява за това съответ­
ния оператор на електроразпределителна 
мрежа, като последният може да промени 
вида на стандартизирания товаров профил с 
такъв, съответстващ на новото потребление. 
Промяната на вида на стандартизирания 
товаров профил влиза в сила от първо число 
на месеца, следващ месеца на промяната. 
Мрежовият оператор информира клиента и 
доставчика за извършената промяна не по-
късно от два работни дни преди началото 
на месеца, в който влиза в сила промяната.“
§ 65. Член 104г се изменя така:
„Чл. 104г. (1) За клиентите по този раз­
дел смяната на доставчик/координатор е 
безплатна и влиза в сила в сроковете по 
чл. 103, ал. 4, а заявленията за извършване 
на първоначална регистрация на пазара на 
електрическа енергия по свободно договорени 
цени и заявленията за смяна на доставчик/
координатор на балансираща група се подават 
по електронен път в сроковете по чл. 103, 
ал. 3 от новия доставчик/координатор, като 
същият следва да е сключил с крайния кли­
ент договор по чл. 11, т. 10.
(2) В процедурата по смяна на достав­
чик/координатор съответният оператор на 
електроразпределителна мрежа не може да 
изисква от клиента или от новия доставчик/
координатор други допълнителни документи 
освен тези по ал. 1.
(3) В срок до 4 работни дни от датата на 
подаване на заявление по ал. 1 съответният 
оператор на електроразпределителна мрежа 
извършва проверка на предоставените данни.
(4) При липса на сключен рамков дого­
вор между новия доставчик и оператора на 
електроразпределителна мрежа, както и в 
случай че за един и същи обект на клиент 
е заявена повече от една промяна на дос­
тавчика в месеца, предхождащ месеца, в 
който влиза в сила промяната, операторът на 
електроразпределителна мрежа прекратява 
процедурата по смяна на доставчика, за което 
уведомява заявителите по електронна поща.
(5) В случай на непълноти или неточности 
в предоставената информация съответният 
оператор на електроразпределителна мрежа 
в срока по ал. 3 уведомява по електронна 
поща за това заявителя чрез доставчика/
координатора, подал заявление по ал. 1, и му 
дава срок от 3 работни дни за отстраняване­
то им. В случай че заявителят не отстрани 
непълнотите/неточностите в посочения срок, 
съответният оператор на електроразпредели­
телна мрежа прекратява процедурата.
(6) В случай че след изтичане на срока по 
ал. 3 или 5 се установи, че предоставените